CELEX: 51997PC0533
Language: da
Date: 1997-11-05
Title: Forslag til Rådets forordning (EF) om anvendelse af artikel 6 i Rådets forordning (EF) nr. 3281/94 og (EF) nr. 1256/96 om anvendelse af flerårige arrangementer med generelle toldpræferencer for visse industrivarer og landbrugsprodukter med oprindelse i udviklingslande, som fastsætter udelukkelse af de mest udviklede lande fra de generelle toldpræferencer

KOMMISSIONEN FOR DE EUROPÆISKE FÆLLESSKABER
                                                   Bruxelles, den 05.11.1997
                                                   KOM(97)533 endelig udg.
                                                   97/0299(CNS)
                                       Forslag til
                            RÅDETS FORORDNING (EF)
                              om anvendelse af artikel 6
               i Rådets forordning (EF) nr. 3281/94 og (EF) nr. 1256/96
  om anvendelse af flerårige arrangementer med generelle toldpræferencer for visse
industrivarer og landbrugsprodukter med oprindelse i udviklingslande, som fastsætter
       udelukkelse af de mest udviklede lande fra de generelle toldpræferencer
                              (forelagt af Kommissionen)
 ---pagebreak---  ---pagebreak---                                          Begrundelse
Nærværende forslag om fjernelse af Sydkorea, Hongkong og Singapore fra listen over de
lande, der indrømmes generelle toldpræferencer, bygger på artikel 6 i Rådets forordning
(EF) nr. 3281/94 og (EF) nr. 1256/96. Ifølge denne bestemmelse kan de mest udviklede
lande udelukkes fra den 1. januar 1998 på grundlag af objektive og klart definerede
kriterier.
Forslaget fastsætter, at GSP-lande kan udelukkes, hvis de har en indkomst pr. indbygger
på over 8 210 USD1, på betingelse af at deres udviklingsindeks er på over -1 beregnet
efter den formel og på basis af de data, der findes i bilag II, del 2, til ovennævnte
forordning (EF) nr. 3281/94 og (EF) nr. 1256/96. Sydkorea, Hongkong og Singapore
opfylder disse kriterier.
Den valgte fremgangsmåde hviler på to grundlæggende kriterier: en objektiv og ikke-
diskriminerende tilgang på den ene side og en global tilgang på den anden side, som
omfatter en analyse af implikationerne af alle de andre foranstaltninger, der er truffet eller
skal træffes som led i GSP den 1.1.1998.
Hvad angår objektiviteten i tilgangen, har det vist sig, at tærskelniveauet for indkomsten
pr. indbygger i den medlemsstat, som har den laveste, udgjorde den mindst angribelige,
mest objektive og mest aktuelle indikator for situationen i de begunstigede lande. Da
formålet med GSP endvidere er at sikre diversificering i de begunstigede landes eksport,
skal man dog sikre sig, at de begunstigede lande, der endnu ikke har nået en tilstrækkelig
udvikling i deres eksport af forarbejdede varer, men som dog har en væsentlig indtægt af
deres eksport af råstoffer, kan fortsætte med via GSP at anspores til en mere diversificeret
industriudvikling.
Hvad angår den globale tilgang, giver de modererede virkninger af den valgte løsning
anledning til at tro, at princippet om neutralitet i GSP-tilbuddet vil blive overholdt, i det
omfang udelukkelsen af de tre berørte lande vil kunne opvejes med de specifikke
indrømmelser ti! fordel for de mindst udviklede lande, der er omhandlet i Rådets
    Tal fra Verdensbanken for 199*
 ---pagebreak--- konklusioner (almindelige anliggender) af 2. juni 1997, og som får virkning fra der,
 1.1.1998. Fjernelsen af de tre lande fra listen medfører i relative termer en forøgelse af
præferencemargenen for de ikke-udelukkede lande til trods for en uundgåelig tidsmæssig
forskydning af de positive virkninger af udelukkelsen for de andre lande. I samme globale
tilgang skal der ligeledes tages hensyn til ikrafttrædelsen den 1.1.1998 af de nye
ansporende ordninger (social- og miljøklausul), som skal give positive virkninger ud over
det tilbudsniveau, som afspejler neutralitetsprincippet.
Ovennævnte positive virkninger, navnlig genskabelsen af balancen i GSP-tilbuddet til
fordel for de mindst udviklede lande, må naturligvis ikke modvirkes af negative følger af
visse af udelukkelserne for fordelene for andre lande i forbindelse med ordningerne for
regional kumulation. Det bør derfor fastsættes, at fordelene opretholdes, når de kan
betragtes som en velerhvervet rettighed, ved at de udelukkede lande bemyndiges til at
fortsætte med at forsyne deres nabolande, som er medlem af samme regionale
sammenslutning, med halvfabrikata og råstoffer.
Dette er formålet med nærværende forslag, som Rådet opfordres til at tage stilling til
inden for en frist, som muliggør en tilstrækkelig betids information af erhvervslivet inden
forordningens ikrafttræden.
 ---pagebreak---                                              Forslag til
                                 Rådets forordning (EF) nr. 97/
                                        af               1997
                                      om anvendelse af artikel 6
                    i Rådets forordning (EF) nr. 3281/94 og (EF) nr. 1256/96
     om anvendelse af flerårige arrangementer med generelle toldpræferencer for visse
   industrivarer og landbrugsprodukter med oprindelse i udviklingslande, som fastsætter
          udelukkelse af de mest udviklede lande fra de generelle toldpræferencer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3281/94 af 19. december 1994 om
anvendelse af et flerårigt arrangement med generelle toldpræferencer for perioden 1995-
98 for visse industrivarer med oprindelse i udviklingslande1, særlig artikel 6,
under henvisning til Rådets forordning (EF) nr. 1256/96 af 20. juni 1996 om anvendelse
af et flerårigt arrangement med generelle toldpræferencer for perioden 1. juli 1996 - 30.
juni 1999 for visse landbrugsprodukter med oprindelse i udviklingslande2, særlig artikel
6,
under henvisning til forslag fra Kommissionen,
under henvisning til udtalelse fra Europa-Parlamentet3,
under henvisning til udtalelse fra Det Økonomiske og Sociale Udvalg4, og
ud fra følgende betragtninger:
Artikel 6 i ovennævnte forordninger fastsætter, at de mest udviklede begunstigede lande
kan udelukkes fra de pågældende forordninger fra den 1. januar 1998 på basis af
objektive og klart definerede kriterier;
det er hensigtsmæssigt som referencetærskel for udelukkelsen af de mest udviklede lande
at anvende indkomstniveauet pr. indbygger i den medlemsstat, som har det laveste, idet
denne tærskel skal korrigeres for at tage hensyn til visse landes behov for yderligere al
udvikle deres eksport af forarbejdede varer ved en supplerende henvisning til
 1
     EFT nr.L 348 af 31.12.1994, s. 1.
2
     EFT nr.L 160 af 29.6.1996, s. I.
3
     EFT nr. C   af    , s. .
4
     EFTnr.C     af    , s. .
 ---pagebreak--- udviklingsindekset i bilag H, del 2, i Rådets forordning (EF) nr. 3281/94 og (EF) nr.
 1256/96;
dette er en klar og objektiv fremgangsmåde, idet den bygger på den mindst angribelige og
mest aktuelle indikator for situationen i de begunstigede lande og samtidig gør det muligt
at opretholde et af målene for GSP, som er også at sikre en diversificering af de
begunstigede landes eksport;
udelukkelsen af lande fra fordelen ved de generelle toldpræferencer må ikke føre til, at
lande, der er medlemmer af regionale sammenslutninger, som de udelukkede lande også
er medlem af, berøves de fordele, som de tidligere har haft af anvendelse i deres egen
fremstillingsvirksomhed som led i den regionale kumulation af produkter med oprindelse
i nævnte udelukkede lande; et brud på denne facilitet ville være i strid med målet med
artikel 6 i ovennævnte forordninger, som er at omfordele fordelene ved ordningen til
fordel for de mindst udviklede lande -
UDSTEDT FØLGENDE FORORDNING:
                                           Artikel 1
De i artikel 6 i Rådets forordning (EF) nr. 3281/94 og (EF) nr. 1256/96 omhandlede
kriterier er som følger:
        bruttonationalindkomst pr. indbygger på over 8 210 USD for 1995 ifølge de
seneste data fra Verdensbanken
        udviklingsindeks, beregnet efter den formel og på basis af de data, der er anført i
bilag II, del 2, i Rådets forordning (EF) nr. 3281/94 og (EF) nr. 1256/96, på over -1.
Disse kriterier anvendes kumulativt.
                                           Artikel 2
Fjernelsen af et land eller et territorium fra listen over lande og territorier, der har adgang
til generelle toldpræferencer i medfør af kriterierne i artikel 1, berører ikke muligheden
for at benytte produkter med oprindelse i disse lande som led i ordningen for regional
kumulation for de regionale sammenslutninger, der er omhandlet i artikel 72, stk. 3, i
Kommissionens forordning (EF) nr. 2454/93, ændret ved Kommissionens forordning
(EF) nr. 3254/94 og 12/97, forudsat at dette land har været medlem af den regionale
sammenslutning siden ikrafttrædelsen af det flerårige præferencearrangement for det
pågældende produkt, og at det pågældende land ikke betragtes som oprindelseslandet for
færdigvaren efter artikel 72a i ovennævnte forordning (EØF) nr. 2454/93.
 ---pagebreak---                                           Artikel 3
Under henvisning til kriterierne i artikel 1 fjernes følgende lande og territorier fra listen
over de lande og territorier, der er omfattet af generelle toldpræferencer, i bilag IH til
Rådets forordning (EF) nr. 3281/94 og (EF) nr. 1256/96:
                                         Sydkorea
                                         Hongkong
                                         Singapore
                                          Artikel 4
Denne forordning træder i kraft den 1. januar 1998.
Denne forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den
                                                            På Rådets vegne
                                                                Formand
 ---pagebreak---                                      Finansieringsoversigt
Foranstaltningens betegnelse
Forslag til Rådets forordning om anvendelse af artikel 6 i Rådets forordning (EF) nr.
3281/94 af 19. december 1994 og (EF) nr. 1256/96 af 20. juni 1996 om anvendelse af
flerårige arrangementer med generelle toldpræferencer for visse industrivarer og
landbrugsprodukter med oprindelse i udviklingslande, som fastsætter udelukkelse af de
mest udviklede lande fra de generelle toldpræferencer
Retsgrundlag
Traktatens artikel 113
Formål
Formålet med dette forslag til forordning er at udelukke de mest udviklede lande fra
toldfordelene ved GSP på basis af objektive og klart definerede kriterier.
Skøn over toldindtægterne
På basis af GSP-tilbuddet beregnet i forhold til den samlede indførsel af GSP-berettigede
varer fra Hongkong, Sydkorea og Singapore og disse landes gennemsnitlige udnyttelse af
GSP-ordningen (alle varer taget under ét) kan den samlede gevinst i toldindtægter som
følge af disse landes udelukkelse fra GSP anslås til 40,3 mio. ECU.
                                                                (1000 ECU)
                Inførsel i 1995 af Anslået tab af Gennem-       Skøn over tabte
                GSP-berettigede    told-indtægter snitlig       toldindtægter som
                varer i 1997       for 1997       udnyttelse af generhverves
                                                  GSP i 1995    (gældende told i 1997)
Syd-korea       1 100 380          40 095         62,40%        25 019
Singa-pore      1 204 852          42 488         27,80%        11 812
Hong-kong       837 157            30 434         11,40%        3 469
lait            3 142 389          113 017                      40 300
 ---pagebreak---  ---pagebreak---                                                                     ISSN 0254-1459
                                             KOM(97) 533 endelig udg.
                                    DOKUMENTER
DA                                                               11 03 10 02
                                   Katalognummer : CB-CO-97-578-DA-C
                                                               ISBN 92-78-26722-8
Kontoret for De Europæiske Fællesskabers Officielle Publikation
L-2985 Luxembourg